Marius Hansen

Denne artikkelen er om plateprodusenten. For artikkelen om den danske turneren se Aage Marius Hansen.
Marius Hansen (født 2. november 1974 i Oslo, død 27. januar 2020Dødsannonse sagabegravelse.no) var en norsk musikkprodusent, musiker og lyddesigner.

Hansen har produsert en rekke låter på VG-lista Topp 20, blant annet for Infinity Discogs: Infinity – Naked In The Rain
og Shortcut.Discogs: Shortcut – Hots (For You)Discogs: Shortcut – Straight Physical Han gikk også under pseudonymer som Ari, X-Man og Dr. Rhythm.Discogs: Marius Hansen

I utlandet har nok Hansen hatt størst suksess med låter på samleplater som Cafe Del MarDiscogs: Cafe Del Mar og plateselskapene Hed KandiDiscogs: Afterlife – Simplicity Two Thousand og Ministry Of Sound, i tillegg til topp ti-plasseringer på hitlistene i både Belgia og Japan. Han har også produsert og gjort remixer for multinasjonale selskaper som EMI, Sony BMG Music Entertainment og Universal Music Group.

Som ene halvdel av prosjektet Ari ThundaDiscogs: Ari Thunda opptrådte Hansen i 1997 på releasekonserten for The Prodigys The Fat of the Land. Samme år og året etter entret duoen hovedscenen på Hyperstate i Oslo SpektrumDagbladet: Hyperstate og København. I 1998 ga de ut Licenced To Dance med tidligere stortingsrepresentant Hallgrim Berg.VG: Techno-bånsull Låta «Trip Berg» nådde en åttendeplass på DJ Magazines Big Beat ChartDagbladet: Hallgrim på listetoppen, mens «Grim Berg» hadde høy rotasjon på MTV i som Party Zone og Nordic Top 5.

Marius Hansen var nesten blind og innehaver av selskapet Blindfolded Productions. Han har komponert musikk til et hundretalls vignetterBergens Tidende: Hør hva som skjer, jingler og reklame for både TV og radio, blant annet Dagsnytt, Sportsrevyen, Debatten, Radioresepsjonen, Min idrettVimeo: Min idrett, P3morgen, Nasjonal minnekonsert 22.7.12, Valg 2013Vimeo: NRK Valg 2013 og Valg 2015, Verdens Rikeste Land, Lørdagsrådet, LisenskontrollørenVimeo: Lisenskontrolløren, de olympiske leker og diverse VM-sendinger.World Snowboarding Championships 2012 Hansen står dessuten bak P3 Gull mashup 2016.P3 Gull mashup 2016 Han har vunnet to gull i prestisjetunge New York Festivals International Radio Programming and Promotion AwardsKampanje: Til topps i «radio-Oscar», Fagprisen i reklamefilmkåringen Gullbranson to gangerKampanje: Gullbranson 2012Kreativt Forum: Gullbranson 2017 og Prix Radio ni ganger.

 Utmerkelser 
 Gull i Best Program/Series Promotion og Best Editing, New York Festivals International Radio Programming and Promotion Awards, 2010Kreativt Forum: NRK-promo priset og 2017New York Festivals: 2017 Winners
 Vinner av Fagprisen, Gullbranson, 2012Kreativt Forum: Gullbranson 2012 og 2017
 Gull i Best use of Music or Sound Design in a Promo, Eurovision Connect, 2013
 Vinner av Årets promo, Prix Radio, 2008NRKbeta: Årets promo, 2010RadioAssistant: Prix Radio 2010 , 2011, 2013, 2014, 2015Radionytt: Vant årets promo for sjette gang, 2016, 2017 og 2019 (NRK Sport)
 Vinner av Beste promo, RadioAssistant.com Hall of Fame
 Vinner av NM i rock som trommeslager i bandet Safe N' Sound, 1992

 Referanser 

Kategori:Norske plateprodusenter
Kategori:Norske popmusikere
Kategori:Norske komponister
Kategori:Lydteknikk
Kategori:Fødsler i 1974